COVID-19-лэн Удмуртияын вӧлмемез

COVID-19-лэн Удмуртияын вӧлмемез— Удмуртиялэн улосвылаз пандемиялэн (COVID-19) вӧлмемез. 22-тӥ южтолэзе 2020 арын Удмурт Элькунлэн улосвылаз нырысетӥ учыръёс шедьтэмын. 20-тӥ оштолэзе 2020-тӥ арын Удмуртиын 137 черлам адями сярысь тодмо. Соос пӧлысь 7 мурт бурмиз ни,3 кулэмъёс.
Хронологиез.
18 южтолэзе Удмурт Элькунлэн тӧроез Александр Бречалов коронавирус вӧлмемен йырин режим сярысь распоряжение гожтӥз . Туннэ нуналлы Удмуртиын стабильный ситуация. Коронавирусной инфекцияен одӥг но черлам адями ӧвӧл на . Таӵе ӟеч ситуациез возён понна, та решение кутэмын. Тӧромы Россиысь правительствоен весь кусып возе, ми вань кулэ информациез но юрттэтэз басьтӥськом. Паникалы мугъёс ӧвӧл",— пусйиз элькунысь правительстволэн председателез Ярослав Семёнов. 17 южтолэзе ИжГСХА, Ижгт, ГГПИ - дистанционной дышетсконэ потӥзы.
19 южтолэзьысен элькунын уг яра 500-лэсь трос пыриськисьёсын массовой ужрадъёс ортчытъян.
22 южтолэзе Удмуртиын нырысетӥ адямиос сярысь тодмо луиз, кудъёсызлы паласькӥз коронавирусной инфекция. Со 27 аресъем Венгриысь бертэм егит пи , но 20-аресъем Швейцарияысь ныл.
23-тӥ южтолэзе удмурт школаос каникулъёсы выжизы. Со бере кутскиз дистанционной дышетскон. 
УдГУ дистанционной дышетсконэ потӥз.
24 южтолэзе Удмуртиысь вань каръёсын уг яра ортчытъяны ужрадъёс, кудаз 50 -100 пала адями люкаськыны малпа.
27 мартэ эшшо кык коронавирусной инфекцияен паласькем учыръёс сярысь шараязы. Та нырысетӥ висьыны усемъёслэн ӵыжы-выжыоссы.
28 южтолэзьысен 5-тӥ оштолэзёз ворсаькозы уй клубъёс, нылпи центръёс, фитнес-клубъёс, саунаос, кинотеатръёс, фудкортъёс, но бассейнъёс. Рсторанъёс но кафеос 20:00 - озь ужалозы. Нылпи садъёсы ветлозы мылкыд каремъя гинэ.
30 южтолэзе вань мечетьёсты ворсалозы. Коллективной но покчиарняе ортчись намазъёс уз радъяське пандемия режим бырытозь.
31 южтолэзе Удмуртиын куинь коронавирус инфекцияен черлам адямиосты доразы лэзиллям. Соос бурмиллям.
Властьёс самоизоляция режим сярысь веразы. Доразы пукыны кулэ вань Удмуртиын улӥсь адямиос, арлыд шоры учкытэк.
1-тӥ оштолэзе Удмуртиысь трос нылпиё семьяослы самоизоляция режим дыръя сиён-юонэн наборъёс висъяны кутскемын.
4 оштолэзе коронавирусэн висись витетӥ адями сярысь тодмо луиз. Со Costa Magica лайнерысь пассажиръёс пӧлысь 35 аресъем пиосмурт.
7 оштолэзе эшшо ньыль коронавирусэн висисьёс ватсаськизы.
9-тӥ оштолэзе Удмуртиын эшшо кык адями COVID-19 - эн висьыны кутскиз. Со 57 но 77 аресъем кышномуртъёс.
10 оштолэзе1-тӥ номеро кар клинической больницаез ворсазы карантинэ.Татын коронавирусэн висись кык висисьёссэс шедьтӥллям.
11 оштолэзе коронавирус кык пиосмуртъёслы палам.
Пичи Пургаын но Баграш-Бигра гуртын карантин ялэмын.
13 оштолэзе куать адями коронавирусэн черлам. Тросэз соос пӧлысь, кыллилям. Глазкарын нырысетӥ COVID-19 -эн висись сярысь тодмо луиз. Та дырозь висисьёс Ижкарын но Пичи Пурга ёросын гинэ вал.
14-тӥ оштолэзе Удмуртиын 23 черлам учыр сярысь тодмо. 17 пациентъёслы Ижкарысь 1-тӥ номеро горбольницаын висён палам, одӥгез Ярысь улӥсь, кудӥз бертэм Москваысь. 
Одӥг адями бурмем.
Удмуртилэн тӧроез Александр Бречалов ивортӥз: 20-тӥ оштолэзысен шаерысь каръёсы пырон - потонъёсы контрольно-пропускной пунктъёс пуктозы. Глазкарын соос 17 оштолэзысен ужаны кутскозы ни. Отын документъёсты эскерозы.17-тӥ оштолэзысен республикаысьтымы храмъёс ворсаськозы нимысьтыз вазиськонозь.Москваысь, Санкт-Петербургысь но Муско улосысь вуэмъёссамоизолироваться карыны кулэ. 
15 оштолэзе эшшо 4 адями COVID-19-эн висьыны кутскиз. Соос пӧлысь 2 адями -Ижкарысь, 1- Пичи Пурга ёросысь, но эшшо одигес Дэбес ёросысь.
16 оштолэзе 16 адями черланы усем на. 3 адями кулэм. 2 адями бурмем.
15:00-ысен Алнаш но Грак ёросъёсын карантин кутске. Росгвардияысь но МВД-ысь ужасьёс пырон-потонэз эскерозы.
17 оштолэзе 4 COVID-19-эн висисьёс сярысь тодмо луиз.
18 оштолэзе 30 адями черлам. Александр Бречалов вераз, 26 соос пӧлысь Ижкарысь 1-тӥ номеро горбольницаысь. 1 адями бурмем на.
19 оштолэзе 45 адями коронавирусэн висьыны кутскиз.